חיים כהן (גבעתי)

חיים כהן (נולד בשנת 1983) הוא קצין בצה"ל בדרגת אלוף-משנה, המשמש מפקד החטיבה הצפונית ברצועת עזה. קודם לכן שימש מפקד עוצבת השרון, קצין אג"ם של עוצבת הפלדה ומפקד גדוד שקד.

ביוגרפיה 
כהן התגייס לצה"ל בשנת 2002, והתנדב ליחידת דובדבן. עבר מסלול של לוחם, קורס מ"כים חי"ר וקורס קציני חי"ר. בסיום הקורס שב ליחידת דובדבן ומונה למפקד צוות. בהמשך שירת כמפקד פלגת לוחמים ביחידת דובדבן. לאחר מכן עבר לחטיבת גבעתי ומונה למפקד פלוגה מבצעית בגדוד צבר. בהמשך שימש כסגן מפקד גדוד שקד בין היתר במהלך מבצע צוק איתן. לאחר מכן מונה למפקד בית הספר להכשרות בגדס"ר גבעתי.

בשנת 2017 הועלה לדרגת סא"ל ומונה למפקד גדוד שקד, תפקיד בו שירת עד שנת 2019. לאחר מכן מונה לקצין אג"ם של עוצבת הפלדה בין השנים 2019–2021. ב-5 באוקטובר 2021 הועלה לדרגת אל"ם ומונה למפקד עוצבת השרון, ושימש בתפקיד עד 23 במרץ 2023. ב-16 באפריל 2023 מונה למפקד החטיבה הצפונית ברצועת עזה.

חיים אישיים 
כהן נשוי ואב לשלושה.

הערות שוליים 

לוחמי יחידת דובדבן
מפקדי גדודים בחטיבת גבעתי
מפקדי חטיבה 5
מפקדי החטיבה הצפונית באוגדת עזה
אלופי-משנה בצה"ל
ישראלים שנולדו ב-1983